CELEX: 32005R0941
Language: el
Date: 2005-05-30 00:00:00
Title: Κανονισμός (ΕΚ) αριθ. 941/2005 του Συμβουλίου, της 30ής Μαΐου 2005, για τροποποίηση του κανονισμού (ΕΚ) αριθ. 1868/94 για την καθιέρωση καθεστώτος ποσοστώσεων για την παραγωγή αμύλου γεωμήλων

22.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 159/1
            
         ΚΑΝΟΝΙΣΜΌΣ (ΕΚ) αριθ. 941/2005 ΤΟΥ ΣΥΜΒΟΥΛΊΟΥ
   της 30ής Μαΐου 2005
   για τροποποίηση του κανονισμού (ΕΚ) αριθ. 1868/94 για την καθιέρωση καθεστώτος ποσοστώσεων για την παραγωγή αμύλου γεωμήλων
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1868/94 του Συμβουλίου (2) καθορίζει, στο άρθρο 2 παράγραφος 1, τις ποσοστώσεις του αμύλου γεωμήλων για τα κράτη μέλη παραγωγής κατά τις περιόδους εμπορίας 2002/2003, 2003/2004 και 2004/2005.
            
         
               (2)
            
            
               Σύμφωνα με το άρθρο 3 παράγραφος 2 του κανονισμού (ΕΚ) αριθ. 1868/94, πρέπει να κατανεμηθούν οι τριετείς ποσοστώσεις μεταξύ των κρατών μελών παραγωγής με βάση την έκθεση της Επιτροπής προς το Συμβούλιο. Οι πρόσφατες εξελίξεις της κοινής γεωργικής πολιτικής και της παραγωγής στα κράτη μέλη τα οποία προσχώρησαν στην Κοινότητα την 1η Μαΐου 2004 θα πρέπει να ληφθούν υπόψη, για τον σκοπό αυτό. Αναμένοντας τις πρώτες επιπτώσεις επί του τομέα, οι υφιστάμενες, κατά την περίοδο εμπορίας 2004/2005 ποσοστώσεις, θα πρέπει, συνεπώς, να συνεχισθούν περαιτέρω για περίοδο δύο ετών.
            
         
               (3)
            
            
               Τα κράτη μέλη παραγωγής θα πρέπει να κατανείμουν τις ποσοστώσεις τους για μία περίοδο δύο ετών μεταξύ όλων των βιομηχανιών αμύλου με βάση τις ποσοστώσεις για την περίοδο εμπορίας 2004/2005.
            
         
               (4)
            
            
               Οι χρησιμοποιηθείσες από τις βιομηχανίες αμύλου γεωμήλων ποσότητες καθ’ υπέρβαση των διαθεσίμων υποποσοστώσεων, κατά την περίοδο εμπορίας 2004/2005, πρέπει να αφαιρεθούν από την περίοδο εμπορίας 2005/2006, σύμφωνα με το άρθρο 6 παράγραφος 2 του κανονισμού (ΕΚ) αριθ. 1868/94.
            
         
               (5)
            
            
               Ο κανονισμός (ΕΚ) αριθ. 1868/94 θα πρέπει να τροποποιηθεί αναλόγως.
            
         
               (6)
            
            
               Η Ευρωπαϊκή Οικονομική και Κοινωνική Επιτροπή διατύπωσε τη γνώμη της (3),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα άρθρα 2 και 3 του κανονισμού (ΕΚ) αριθ. 1868/94 αντικαθίστανται από το ακόλουθο κείμενο:
   
      «Άρθρο 2
      1.   Χορηγούνται ποσοστώσεις στα κράτη μέλη παραγωγής αμύλου γεωμήλων για τις περιόδους εμπορίας 2005/2006 και 2006/2007 σύμφωνα με το παράρτημα.
      2.   Κάθε κράτος μέλος παραγωγής που αναφέρεται στο παράρτημα κατανέμει την ποσόστωσή του μεταξύ των βιομηχανιών αμύλου γεωμήλων για να χρησιμοποιηθεί κατά τη διάρκεια των περιόδων εμπορίας 2005/2006 και 2006/2007, με βάση τις διαθέσιμες υποποσοστώσεις για κάθε βιομηχανία κατά το 2004/2005, με την επιφύλαξη της εφαρμογής του δευτέρου εδαφίου.
      Οι διαθέσιμες υποποσοστώσεις για κάθε βιομηχανία, για την περίοδο εμπορίας 2005/2006, προσαρμόζονται προκειμένου να ληφθεί υπόψη οιαδήποτε ποσότητα τυχόν χρησιμοποιήθηκε καθ’ υπέρβαση της ποσόστωσης, κατά την περίοδο εμπορίας 2004/2005, σύμφωνα με το άρθρο 6 παράγραφος 2.
      Άρθρο 3
      1.   Η Επιτροπή υποβάλλει στο Συμβούλιο, το αργότερο στις 30 Σεπτεμβρίου 2006, έκθεση για τη χορήγηση της ποσόστωσης στην Κοινότητα, συνοδευομένη από τις κατάλληλες προτάσεις. Στην έκθεση αυτή, λαμβάνονται υπόψη οι ενδεχόμενες τροποποιήσεις των ενισχύσεων στους παραγωγούς γεωμήλων καθώς και η εξέλιξη της αγοράς του αμύλου γεωμήλων καθώς και της αγοράς αμύλου σιτηρών.
      2.   Στις 31 Δεκεμβρίου 2006 το αργότερο, το Συμβούλιο, ενεργώντας βάσει του άρθρου 37 της συνθήκης, αποφασίζει, με βάση την έκθεση που αναφέρεται στην παράγραφο 1, επί των προτάσεων της Επιτροπής.
      3.   Στις 31 Ιανουαρίου 2007 το αργότερο, τα κράτη μέλη κοινοποιούν στους ενδιαφερομένους τις λεπτομερείς διατάξεις που υιοθετήθηκαν στον τομέα.»
   
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Μαΐου 2005.
      
         
            Για το Συμβούλιο
         
         
            Ο Πρόεδρος
         
         F. BODEN
      
   
   
      (1)  Γνώμη που εκδόθηκε στις 11 Μαΐου 2005 (δεν δημοσιεύθηκε ακόμη στην Επίσημη Εφημερίδα).
   
      (2)  ΕΕ L 197 της 30.7.1994, σ. 4· κανονισμός όπως τροποποιήθηκε τελευταία από την πράξη προσχώρησης του 2003.
   
      (3)  Γνώμη που εκδόθηκε στις 9 Μαρτίου 2005 (δεν δημοσιεύθηκε ακόμη στην Επίσημη Εφημερίδα).
   ΠΑΡΑΡΤΗΜΑ
   ΠΟΣΟΣΤΩΣΕΙΣ ΓΙΑ ΤΙΣ ΠΕΡΙΟΔΟΥΣ ΕΜΠΟΡΙΑΣ 2005/2006 ΚΑΙ 2006/2007
   
               (τόνοι)
            
         
               Τσεχική Δημοκρατία
            
            
               33 660
            
         
               Δανία
            
            
               168 215
            
         
               Γερμανία
            
            
               656 298
            
         
               Εσθονία
            
            
               250
            
         
               Ισπανία
            
            
               1 943
            
         
               Γαλλία
            
            
               265 354
            
         
               Λεττονία
            
            
               5 778
            
         
               Λιθουανία
            
            
               1 211
            
         
               Κάτω Χώρες
            
            
               507 403
            
         
               Αυστρία
            
            
               47 691
            
         
               Πολωνία
            
            
               144 985
            
         
               Σλοβακία
            
            
               729
            
         
               Φινλανδία
            
            
               53 178
            
         
               Σουηδία
            
            
               62 066
            
         
               Σύνολο
            
            
               1 948 761